google/wiki40b huggingface dataset:
स्पाइडर लड़कियाँ

रोजगार

बहनें भारत के ड्रीमलैंड सर्कस में काम करती हैं, जो जगह-जगह जा कर सर्कस लगाने वाली कम्पनी है। अपने कार्य के अंतर्गत इन्हें तम्बू के अंदर एक चारपाई के ऊपर बैठना होता है, जहाँ पैसे चुका कर दर्शक इनसे बात करते हैं तथा इनकी "विचित्र" संरचना को देखते हैं। वर्ष 2009 में एक रिपोर्ट के अनुसार ये पाँच घंटे में £26 (ब्रिटिश पाउण्ड) तक कमा लेती हैं। दोनो बहनें सर्कस में ही काम करने वाले एक आदमी गदाधर से विवाहित हैं।

शारीरिक रचना

ये जुड़वाँ बहनें पेट और श्रोणि से जुड़ी हुईं हैं, इनके चार हाथ और तीन पैर हैं, जिनमें से दो आपस में मिले हुए हैं, नौ-पंजो का अंग है जो इनके शरीर के पीछे हमेशा छिपा रहता है। इनका पेट एक ही है परन्तु दो दिल हैं, दो गुर्दे, एक जिगर और एक प्रजनन तंत्र है।
बहनों को डॉक्टरो द्वारा जांचा जा चुका है, यह पता करने के लिए कि क्या इन्हें अलग करना सम्भव है या नहीं। परन्तु इनका अलग होने का कोई इरादा नहीं है चूँकि इनके अनुसार ऐसा करना भगवान की इच्छा के विरुद्ध होगा, इस प्रक्रिया में चिकित्सा जोखिम काफ़ी है और ऐसा करने से इनका रोजगार भी इनके हाथ से चला जाएगा। इन्होंने कहा है कि "हम जैसी हैं हम वैसे ही खुश हैं। परिवार भूखा हो रहेगा अगर हम अलग होती हैं"।

निजी जीवन

बहनों के जन्म का नाम अयारा और जयारा रतुन था परन्तु इनके माता-पिता ने इनका पाँच वर्ष की आयु में गंगा और जमुना नदियों के सम्मान में नाम बदल कर गंगा और जमुना कर दिया था।
हालांकि इनके पास अपने अलग-अलग राशन कार्ड है, परन्तु खाना ये एक ही थाली में खाती हैं। ये चुनाव के दौरान अलग-अलग वोट देती हैं, परन्तु जब इन्होंने बैंक में सयुंक्त खाता खुलवाना चाहा तब इन्हें मना कर दिया गया।
1993 में इन्होंने शल्य प्रसव द्वारा एक बच्ची को जन्म दिया था, परन्तु जन्म के कुछ ही घंटो पश्चात उसकी मृत्यु हो गई थी।
उत्तरी और दक्षिणी राजवंश

उत्तरी और दक्षिणी राजवंश (चीनी: 南北朝, नान बेई चाओ; अंग्रेज़ी: Northern and Southern Dynasties) प्राचीन चीन के एक काल को कहते हैं जो जिन राजवंश के बाद शुरू हुआ और ४२० ईसवी से लेकर ५८९ ईसवी तक चला। इस काल में चीन बहुत से राज्यों में खंडित हो गया और राजनैतिक अस्थिरता और गृहयुद्ध का वातावरण बना रहा। आपस में लड़ते हुए राजवंशों को इतिहासकार उत्तरी राजवंशों और दक्षिणी राजवंशों में बांटते हैं। उत्तरी राजवंश थे: उत्तरी झोऊ, उत्तरी ची, उत्तरी वेई, पश्चिमी वेई और पूर्वी वेई। दक्षिणी राजवंश थे: लिऊ सोंग, लियांग, चेन और दक्षिणी ची।
इस उथल-पुथल के बावजूद इस काल में कला, विज्ञान और संस्कृति का विकास हुआ और हान चीनी जाति यांग्त्से नदी से दक्षिण के इलाक़ों में फैल गई। उत्तर में आये बहुत से ग़ैर-चीनी लोगों का चीनीकरण हुआ और दक्षिण में बस रहे बहुत से आदिवासियों को भी चीनी नस्ल और संस्कृति में मिला लिया गया। इसी काल में चीन में भारत से आई बौद्ध धर्म की महायान शाखा फैली और फल-फूली और साथ-साथ ताओ धर्म भी विस्तृत हुआ। चीन में स्तूप पर आधारित पगोडा का निर्माण भी शुरू हुआ, जिसे अब चीनी संस्कृति की पहचान माना जाता है और जिसका अविष्कार बौद्ध ग्रंथों और पांडुलिपियों को सुरक्षित करने के लिए किया गया था।
चीन के इतिहास का यह काल तब समाप्त हुआ जब सन् ५८९ में एक नए सुई राजवंश के नेतृत्व में चीन को फिर संगठित किया गया।
पोलैंड में संस्कृत

पोलैंड के विद्यार्थियों का भारत में अध्ययन

संस्कृत भाषा से रुचि और इसके ठीक तौर पर अध्ययन के लिए पोलैंड के विद्यार्थी भारत के शिक्षा संस्थाओं में प्रवेश प्राप्त कर रहे हैं।

संस्कृत भाषा में रुचि का मुख्य कारण

पोलैंड के नागरिकों की संस्कृत भाषा में रुचि का मुख्य कारण कई शब्दों का पोलिश भाषा और संस्कृत में समान होना है।
स्थिर विद्युत

भौतिकी में स्थिर विद्युत के अन्तर्गत आवेश की स्थिर (गतिहीन) अवस्था में होने वाले प्रभावों एवं घटनाओं का अध्ययन किया जाता है।
स्थिर विद्युत से अभिप्राय किसी वस्तु की सतह पर निर्मित हुये विद्युत आवेश से है। यह स्थिर आवेश उस वस्तु पर तब तक उपस्थित रहते है जब तक कि यह भूमि में ना बह जायें या फिर यह निरावेशण (discharge) द्वारा अनाविष्ट (neutralize) ना हो जाये। जब भी दो सतह एक दूसरे के संपर्क में आती हैं या पृथक होती है तो आवेश का अंतरण होता है, लेकिन यदि दोनो सतहों में से एक में विद्युत प्रवाह के प्रति उच्च प्रतिरोध (विद्युत विसंवाहक) हो तो स्थिर आवेश यथावत रहता है। हम में से अधिकतर लोग स्थिर विद्युत के प्रभावों से परिचित हैं क्योंकि हम इसे अनुभव कर सकते हैं, जब किसी आवेशित वस्तु को किसी विद्युत चालक (जैसे भूमि से जुड़ा हुआ चालक) या फिर विपरीत ध्रुवता के उच्चावेशित क्षेत्र के निकट लाया जाता है तो हम उस चिंगारी को देख और सुन सकते हैं जो अतिरिक्त आवेश के अनाविष्ट होने के कारण उत्पन्न होती है। एक स्थिर विद्युत का झटका इसी आवेश अनाविष्टि का परिणाम होता है।

आवेश

पदार्थ का वह गु्ण है जिसके द्वारा वह विद्युत एवं चुम्बकी गुण उत्त्प्न्न करता है।
दैनिक मिलाप (उर्दु समाचार पत्र)

दैनिक मिलाप एक उर्दु भाषा का समाचार पत्र है।
अरबाब अलाम्गीर खान

अरबाब अलाम्गीर खान एक राजनीतिज्ञ है पाकिस्तान के राष्ट्रीय विधानसभा में | वह NA- निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
हयात रीजेंसी, गुडगाँव

हयात रीजेंसी, गुडगाँव एक पांच सितारा लक्जरी होटल हैं जो भारत के हरियाणा राज्य के गुडगाँव में स्थित हैं। यह होटल इंदिरा गांधी अंतरराष्ट्रीय हवाई अड्डे से 34 किमी (लगभग।) की दूरी एवं नई दिल्ली रेलवे स्टेशन से 46 किमी की दूरी पर हैं। यह गुड़गांव के वाणिज्यिक क्षेत्र और औद्योगिक विकास गलियारे के बीच में स्थित है एवं 'स्वर्ण त्रिभुज' कहे जाने वाले शहर दिल्ली, आगरा और जयपुर के भी निकट हैं।

इतिहास

इस होटल का संचालन हयात प्रबंधन द्वारा वर्ष २०१३ में किया गया था। हयात प्रबंधन का मुख्यालय संयुक्त राज्य अमेरिका के शिकागो में हैं। इसके मालिक प्रसिद्ध उद्योगपति हयात रॉबर्ट वॉन दें और जैक डायर क्राउच थे। जिन्होंने १९५७ में इस होटल समूह का पहला होटल खोला था। 31 मार्च 2013 तक इस कंपनी की वैश्विक पोर्टफोलियो में 46 देशों में 508 संपतियां (होटल) शामिल थी। यह होटल भारत में हयात समूह के ३० वर्ष पूर्ण होने के उपलक्ष्य में खोला गया था। भारत की राजधानी नई दिल्ली से नजदीक एवं एक प्रमुख वाणिज्यिक केंद्र होने के चलते गुडगाँव में हयात प्रबंधन ने यह होटल खोला था। हयात प्रबंधन के होटलों की एक बड़ी विशेषता यह होती हैं कि यहाँ आथिथ्य सत्कार की परंपरा का पूरा ख्याल रखा जाता हैं। होटल के सारे कर्मचारी इसी कोशिश में लगे रहते हैं।

सुविधाएं

6 एक्कड़ में फैले इस होटल में 451 कमरे एवं ३७ सुइट्स हैं जो ११ मंजिलो में फैलो हुए हैं। इस होटल में मनोरंजन की अच्छी सुविधाएं, आउटडोर स्विमिंग पूल एवं भोजन की अच्छी व्यवस्था हैं। सभी कमरों में हाई स्पीड इन्टरनेट की भी व्यवस्था हैं। हयात रीजेंसी गुड़गांव में शहर का सबसे बड़ा बैठक कक्ष एवं सबसे ज्यादा कमरे है। इस होटल के बैठक कक्ष में करीब ३००० अतिथियों के बैठने की व्यवस्था हैं।

पार्किंग

इस होटल में ५०० गाड़ियों की पार्किंगकी सुविधा हैं जो इस शहर में उपलब्ध सबसे बड़ी हैं। 
होटल एवं रेस्टोरेंट्स
इस होटल में 4 रेस्टोरेंट्स हैं जहाँ देशी एवं विदेशी व्यंजन मिलते हैं।
लावना: प्रामाणिक अवधी भोजन के लिए प्रसिद्ध है। 
लाउंज: आराम की एक जगह जहा शराब, प्रीमियम चाय और कॉफी मिलते है।
लॉन्ग बार : बार जहा नए और पुराने वाइन की दुनिया है 
किचन डिस्ट्रिक्ट : एक बहु व्यंजनी रेस्टोरेंट जहा सारा दिन बहु आयामी भोजन पेश किया जाता हैं।
स्पा एवं फिटनेस सेंटर
इस होटल का प्रमुख स्पा स्वास हैं जो संस्कृत शब्द शवासन से प्रेरित है जिसका अर्थ 'सांस लेने या सांस' हैं। जो हमारे अस्तित्व का मूल है। इस स्पा में पश्चिमी, भारतीय एवं आयुर्वेदिक तरीके से स्पा सुविधा दी जाती हैं।
इस होटल में मिलने वाली अन्य सुविधाएं हैं
एयर कंडीशनर,
इंटरनेट / ब्रॉडबैंड, 
आयरन,
मिनी बार,
टेलीफोन,
हेयर ड्रायर
अखबार
फ्रिज
बाथरोब
बेडसाइड लैंप
इंटरकॉम
एक्सप्रेस धुलाई-सेवा
सैटेलाइट टेलीविजन
शावर
फाकफोक

फाकफोक नेपालके मेची अंचलके इलाम जिलाकी एक गाँव विकास समिति है।
जोसेफ फ्रैंकलिन

पूर्व जीवन

फ्रैंकलिन का जन्म अलाबामा में एक दरिद्र परिवार में हुआ और उनका नाम जेम्स क्लेटन वॉन था।
बघेली

बघेली या बाघेली, हिन्दी की एक बोली है जो भारत के बघेलखण्ड क्षेत्र में बोली जाती है। यह मध्य प्रदेश के रीवा, सतना, सीधी, उमरिया, एवं शहडोल,अनूपपुर में; उत्तर प्रदेश के इलाहाबाद एवं मिर्जापुर जिलों में तथा छत्तीसगढ़ के बिलासपुर एवं कोरिया जनपदों में बोली जाती है। इसे "बघेलखण्डी", "रिमही" और "रिवई" भी कहा जाता है।
वघेलखण्ड मे वघेली लोक गीत प्रचलित है, जिसके अंतर्गत सोहर, कजरी, जेवनार,  अंजुरी, सुहाग, हिंदुली, बरुआ, आदि बड़े उत्साह के साथ गाये जाते हैं। यदि जंन-जातिय गीतों की बात की जाय तो छैला,कर्मा व भगत जैसे लोक गीत गाये जाते रहे हैं। 
आधुनिक युग(21वी सदी) में बघेली बोली में बहुत सारे युवा कमेडीयन बने हैं, जिसमे पंडित अविनाश ति़वारी, पूजा तिवारी, व लखन भैइया बहुत ही लोक प्रिय हैं। 
कविता के क्षेत्र में श्री रामलखन वघेल का नाम भला कौन बघेलखण्डी भूल सकता है।
ग्रेट बैरियर रीफ

ग्रेट बैरियर रीफ, क्वींसलैंड (आस्ट्रेलिया) के उत्तरी-पूर्वी तट के समांतर बनी हुई, विश्व की यह सबसे बड़ी मूँगे की दीवार है। इस दीवार की लंबाई लगभग १,२०० मील तथा चौड़ाई १० मील से ९० मील तक है। यह कई स्थानों पर खंडित है एवं इसका अधिकांश भाग जलमग्न है, परंतु कहीं-कहीं जल के बाहर भी स्पष्ट दृष्टिगोचर होती है। महाद्वीपीय तट से इसकी दूरी १० से १५० मील तक है। समुद्री तूफान के समय अनेक पोत इससे टक्कर खाकर ध्वस्त हो जाते हैं। फिर भी, यह पोतचालकों के लिये विशेष सहायक है, क्योंकि दीवार के भीतर की जलधारा इस बृहत शैलभित्ति (reef) द्वारा सुरक्षित रहकर तटगामी पोतों के लिये अति मूल्यवान् परिवहन मार्ग बनाती है तथा पोत इसमें से गुजरने पर खुले समुद्री तूफानों से बचे रहते हैं। महाद्वीपीय तट तथा अवशेषी शैल भित्ति (barrier reef) के बीच का क्षेत्र (८०,००० वर्ग मील) पर्यटकों के लिये अत्यंत आकर्षक स्थल है। जलवायु परिवर्तन के बुरे असर से ग्रेट बैरियर रीफ के बचने की संभावना बहुत कम है और ऐसी आशंका है कि २०५० तक रीफ पूरी तरह नष्ट हो जएगी।
मूडीज़

पूँजी बाज़ारों में भूमिका

कभी-कभी साथ मिलाकर इन्हें तीन सबसे बड़ी क्रेडिट रेटिंग एजेंसियों के रूप में संदर्भित किया जाता है।
रूनी तीर्थ

मेहसाना के रूनी गांव में स्थित यह तीर्थ 126 सेमी. ऊंची भगवान गोडीजी पार्श्‍वनाथ की सफेद प्रतिमा के लिए लोकप्रिय है। यह मूर्ति पदमासन मुद्रा में स्थापित है। माना जाता है कि इसे हेमचन्द्राचार्य ने 450 साल पहले स्थापित किया था।
सरैकिस्तान क़ौमी मूवमेंट

पाकिस्तान की एक प्रमुख राजनैतिक दल।
जैव चारकोल

जैव चारकोल (Biochar) मृदा परिवर्तन के लिये प्रयुक्त चारकोल (काष्ठ कोयला) है।
सुधीन्द्रनाथ दत्त

शिक्षा

सुधीन्द्रनाथ दत्त 1914-17 के बीच वाराणसी के थीयोसोफिकल उच्च विद्यालय और बाद में कल्कत्ता के ओरिऐंटल सैमीनरी में पढ़े। बाद में उन्होंने स्काॅटिश चर्च महाविद्यालय से अंग्रेज़ी में स्नातक किया। फिर उन्होंने लौ कौलेज (1922-24) में वकालत की पढ़ाई की और उसके साथ-साथ अंग्रेजी साहित्य में कलकत्ता विश्वविद्यालय से एम.ए. की परीक्षा की भी करते गए। परंतु न तो वे वकील बन पाए और न हीं अंग्रेजी में एम.ए. कर पाए।

जीवन

उन्होंने प्रख्यात वकील हीरेन्द्रनाथ दत्त और इंदुमती वासु मलिक (राजा सुबोध चंद्र वासु मलिक की बहन) के घर जन्म लिया। सुधीन्द्रनाथ अपने पिता की देख-रेख में वकील की उपाधि के बावजूद एक प्रशिक्षु बन गए। उन्होंने 1924 में छबि बासू से विवाह किया। उन्होंने 1931 में परिचय नामक एक साहित्यिक पत्रिका को छापना आरंभकिया जिसे वे 1943 तक करते रहे। इसमें उनका दर्शन छलकता था। इस पत्रिका को उन्होंने अपने साथियों के साथ वैचारिक मतभेद होने के कारण छोड़ दिया परंतु उसके संपादन हेतु पैसे भिज वाते रहे। उनका नाम उस समय की मशहूर साहित्यिक पत्रिका सबुजपत्र के साथ भी जुड़ा जिसका संपादन उस समय की प्रसिद्ध कहानी लेखक प्रमथ चौधरी करते थे। उन्होंने द स्टेट्समैन के लिए 1945 से 1949 तक एक पत्रकार के रूप में भी कार्य किया। उनका नाम दैनिक अखबार द फाॅरवर्ड से भी जुड़ा रहा जिसका संपादन ऑल इंडिया फाॅरवर्ड ब्लाॅक की संस्था के रूप में उस समय नेताजी सुभाष चंद्र बोस करले थे। उन्होंने कई कंपनियों जैसे लाइट ऑफ एशिया इंश्योरेंस कंपनी के लिए 1930-33 में, ए.आर.पी के लिए 1942-45 में, डी.वी.सी के लिए 1949–1954 में और इंश्टीट्यूट ऑफ पब्लिक ओपीनियन के लिए 1954-1956 में। उन्होंने 1956-57 जाधवपुर विश्वविद्यालय में तुलनात्मक साहित्य के अंशकालिक प्रवक्ता के रूप में भी कार्य किया। 1957 में अमेरिका के शिकागो विश्वविद्यालय में जुड़ने से पूर्व जापान और यूरोप का भ्रमण किया परंतु ले अपने इस लाभप्रद रोजगार को छोड़ जाधवपुर लौट आए, जहाँ वे अपनी मृत्यु तक पढ़ाते आए।
2018 आईसीसी अंडर-19 क्रिकेट विश्व कप

योग्यता

अंतर्राष्ट्रीय क्रिकेट परिषद (आईसीसी) के दस पूर्ण सदस्यों ने टूर्नामेंट के लिए स्वचालित रूप से योग्यता प्राप्त की। नामीबिया 2016 के विश्व कप में सातवें स्थान पर रही थी। उसने भी अपने आप को सर्वोच्च स्थान पर रहीं एसोसिएट सदस्य के रूप में योग्यता हासिल की। टूर्नामेंट के अन्य पाँच स्थानों को पाँच क्षेत्रीय अंडर-19 टूर्नामेंट के विजेताओं को दिए गये।

स्थान

इसके सभी मैच कुल सात मैदानों में खेले गए, जो हैगली ओवल, रंगिएरा ओवल, बर्ट सूटक्लिफ ओवल, लिंकन नंबर 3, जॉन डेविस ओवल, बे ओवल और कोबाम ओवल हैं।

टीम

प्रत्येक टीम ने टूर्नामेंट के लिए 15 सदस्यीय टीम का चयन किया।

ग्रुप चरण

17 अगस्त 2017 को आईसीसी द्वारा टूर्नामेंट के लिए खेल तिथियों की पुष्टि हुई थी।
राउण्ड रॉबिन

जिसमें सभी टीमें आपस में एक दूसरे के साथ मैच खेलती हो ।
प्रणोदित कंपन

जब किसी वस्तु पर कोई ऐसा बाह्य बल लगाते हैं जिसकी आवृत्ति वस्तु की स्वाभाविक आवृत्ति से भिन्न हो, तो प्रारंभ में वह वस्तु अपनी स्वाभाविक आवृत्ति से ही कंपन करने का प्रयास करती है..

"जब कोई वस्तु जिस पर कोई  बाह्य आवर्त बल की आवृत्ति से कम्पन करती है तो वस्तु के कंपन्नो को प्रणोदित कम्पन (forced vibration) कहते हैं।"
मरुस्थलीय से लड़ने के लिए अभिसमय

उद्देश्य

अभिसमय का प्रमुख उद्देश्य है-सभी स्तरों पर प्रभावशाली कार्यवाहियों अंतरराष्ट्रीय सहयोग और साझेदारी व्यवस्थाओं द्वारा के माध्यम से सूखे और मरुस्थलीकरण की गंभीर समस्याओं से जूझ रहे देशों में इन समस्याओं के प्रभाव को कम करना। अभिसमय के प्रावधानों के अनुसार, हस्ताक्षरकर्ता देशों को मरुस्थलीकरण और सूखेपन की प्रक्रियाओं के भौतिक, जैविक और सामाजिक-आर्थिक पहलुओं से निपटने के लिए एकीकृत दृष्टिकोण अपनाना होगा। ये प्रावधान मरुस्थलीकरण और सूखेपन से लड़ने की दिशा में गरीबी-निवारण के लिए एकीकृत नीति की मांग करते हैं। अभिसमय भूमि और संसाधनों के संरक्षण तथा पर्यावरण की रक्षा के लिये प्रभावित सदस्य देशों के बीच सहयोग बढ़ाने की मांग करता है क्योंकि मरुस्थलीकरण और सूखेपन से इनका प्रत्यक्ष संबंध होता है। साथ ही, अभिसमय अनुसन्धान, तकनीकी स्थानान्तरण, क्षमता निर्माण, जागरूकता सृजन तथा इस गतिविधियों के लिए मुद्रा कोष के संघटन की मांग करता है।
जीवरसायन

जीव विज्ञान और रसायन विज्ञान→ जीव रसायन

वर्णन करता है कि
बायोकैमिस्ट्री, विज्ञान रसायन विज्ञान की भाषा संरचना और रहने वाले जीवों के कार्य करता है। बायोकेमिकल अवधारणाओं चिकित्सा, भोजन, दवा और सूक्ष्मजीवविज्ञानी में इस्तेमाल कर रहे हैं उद्योग, कृषि, साथ ही प्रसंस्करण उद्योग में, कचरे का उपयोग करने और कृषि के द्वारा उत्पादों।
अनुसंधान क्षेत्र। जैव रसायन के विकास में कर सकते हैं कई चरणों और दिशाओं में विभाजित है।
कार्बनिक यौगिकों और उनकी संरचना के प्रकार। मौलिक महत्व में पाया कार्बनिक यौगिकों की एक सूची का संकलन किया गया था रहने वाले जीवों और उनमें से प्रत्येक की संरचना स्थापित करने के लिए। यह सूची अमीनो एसिड, शर्करा और वसायुक्त - एक अपेक्षाकृत सरल यौगिक शामिल और अधिक जटिल द्वारा पीछा एसिड, - पिगमेंट (उदाहरण के लिए, दे रंग, फूल) विटामिन और Coenzymes (एंजाइमों की गैर प्रोटीन घटक), और समाप्त होता है प्रोटीन और न्यूक्लिक एसिड की विशाल अणुओं।
चयापचय मार्ग। जाहिर है, सबसे प्राकृतिक की biosynthetic रास्ते की व्याख्या के साथ जुड़े जैव रसायन में उल्लेखनीय प्रगति सरल यौगिकों, अर्थात से यौगिकों पशु भोजन के घटकों से कार्बन डाइऑक्साइड और पौधों के खनिज पदार्थ (प्रकाश संश्लेषण)। जीव रसायन प्रमुख चयापचय मार्ग विस्तार से अध्ययन करने में कामयाब रहे, एक संश्लेषण और जानवरों, पौधों में प्राकृतिक यौगिकों की दरार प्रदान करने, और सूक्ष्मजीवों (विशेष बैक्टीरिया में)।
अणुओं की संरचना और कार्य करते हैं। तीसरे दिशा जैव रसायन जैविक की संरचना और समारोह के बीच संबंधों के विश्लेषण के साथ जुड़े बड़े अणुओं। तो, जीव रसायन संरचना की विशेषताएं क्या समझने की कोशिश प्रोटीन उत्प्रेरक यानी उनकी विशिष्टता, आबाद क्षमताओं सख्ती से परिभाषित प्रतिक्रिया में तेजी लाने; उनके कार्यों जटिल प्रदर्शन करने के लिए कैसे सेल दीवारों और झिल्ली कि मेकअप polysaccharides; केसी तंत्रिका ऊतक में मौजूद जटिल लिपिड, तंत्रिका आपरेशन में शामिल कोशिकाओं - न्यूरॉन्स।
कोशिकाओं के कामकाज। एक और समस्या है, जो लगे जीव रसायन - कामकाज के प्रकटीकरण तंत्र विशेष कोशिकाओं। हम, उदाहरण के लिए, निम्न सवालों का अध्ययन: कैसे पेशी सेल संकुचन के रूप में कुछ कोशिकाओं फार्म, तब होता है हड्डी कैसे ऊतकों को फेफड़ों से लाल रक्त कोशिकाओं परिवहन ऑक्सीजन और ऊतकों से कार्बन डाइऑक्साइड को वापस लेने, कोशिकाओं में वर्णक संश्लेषण के तंत्र क्या है पौधों, आदि
जेनेटिक पहलुओं। में शुरू हुआ अध्ययन है, जो 1940 और शीर्ष पर फिर कवक और बैक्टीरिया पर किया जाता है, और मानव सहित जीव, आम तौर पर जीन उत्परिवर्तन से परिणाम पता चला है कि कोशिकाओं कुछ जैव रासायनिक प्रतिक्रियाओं प्रवाह करने के लिए संघर्ष। इन टिप्पणियों के लिए जिम्मेदार है, जो एक सूचना इकाई के रूप में जीन की अवधारणा के लिए नेतृत्व एक विशिष्ट प्रोटीन का संश्लेषण। प्रोटीन एक एंजाइम, और एन्कोडिंग है तो जीन (यानी बदल) उत्परिवर्तित, सेल से बाहर ले जाने के लिए अपनी क्षमता खो देता है प्रतिक्रिया, उत्प्रेरित होता है कि एंजाइम।
जीन - Deoxyribonucleic एसिड के अणु का एक विशिष्ट खंड (डीएनए) (जो पुन: उत्पन्न) को दोहराने में सक्षम है और के संश्लेषण के लिए ��...
(Satendra patel)
गांठ

रस्सी आदि रेखा के आकार वाली वस्तुओं को आपस में जोड़ने के लिये गांठ का सहारा लेना पड़ता है।

उपयोग

गांठे बहुत सारे प्रकार से लगायी जातीं है। हरेक प्रकार की गांठ की अपनी विशेषता होती है औरुससे निर्धारित होता है कि कौन किस काम के लिये अधिक उपयुक्त है। किसी काम विशेष के लिये उपयुक्त गांठ का चुनाव बहुत महत्वपूर्ण है। फिर भी यदि याद न रहे तो तीन सर्वाधिक उपयोगी गाठों को सदा याद रखना चाहिये। ये गाठें हैं - ब्लोलाइन (bowline), शीट बैण्ड (sheet bend) तथा क्लोव हिच (clove hitch)
ईन्धन

ईधंन (Fuel) ऐसे पदार्थ हैं, जो आक्सीजन के साथ संयोग कर काफी ऊष्मा उत्पन्न करते हैं। 'ईंधन' संस्कृत की इन्ध्‌ धातु से निकला है जिसका अर्थ है - 'जलाना'। ठोस ईंधनों में काष्ठ (लकड़ी), पीट, लिग्नाइट एवं कोयला प्रमुख हैं। पेट्रोलियम, मिट्टी का तेल तथा गैसोलीन द्रव ईधंन हैं। कोलगैस, भाप-अंगार-गैस, द्रवीकृत पेट्रोलियम गैस और प्राकृतिक गैस आदि गैसीय ईंधनों में प्रमुख हैं।
आजकल परमाणु ऊर्जा भी शक्ति के स्रोत के रूप में उपयोग की जाती है, इसलिए विखंडनीय पदार्थों (fissile materials) को भी अब ईंधन माना जाता है।
वैज्ञानिक और सैनिक कार्यों के लिए उपयोग में लाए जानेवाले राकेटों में, एल्कोहाल, अमोनिया एवं हाइड्रोजन जैसे अनेक रासायनिक यौगिक भी ईंधन के रूप में प्रयुक्त होते हैं। इन पदार्थों से ऊर्जा की प्राप्ति तीव्र गति से होती है। विद्युत्‌ ऊर्जा का प्रयोग भी ऊष्मा की प्राप्ति के लिए किया जाता है इसलिए इसे भी कभी-कभी ईंधनों में सम्मिलित कर लिया जाता है।
भारत के स्वायत्त विधि विद्यालय

भारत में गुणवत्तापूर्ण कानूनी शिक्षा के बढ़ते महत्व के साथ विभिन्न राष्ट्रीय कानून विद्यालयों को महत्वपूर्ण स्थान प्राप्त हुआ है। इस क्रम में छात्रों की आंकक्षाओं का पूरा करने के लिए केन्द्र सरकार ने पहल करते हुए राज्यों के साथ राष्ट्रीय महत्व के विधि विद्यालय / विश्वविद्यालय को स्थापित किया है। वर्तमान में 16 राष्ट्रीय स्तर विधि विद्यालय/विश्वविद्यालय गुणवत्तापूर्ण कानूनी शिक्षा के रुप में समेकित स्नातक और स्नात्तकोत्तर पाठ्यक्रम की पेशकश देशभर के छात्रों को दे रहे हैं।
ये विधि संस्थान इन पाठ्यक्रमों के अलावा एनजीओ, सरकारी अधिकारियों प्रशासकों, स्थानीय सरकारी प्रतिनिधियों और पेशेवरों कानूनज्ञ के साथ बॉर कौंसिल के प्रतिनिधियों, अन्य प्रशासकों और पेशेवरों के लिए भी विभिन्न पाठ्यक्रम आयोजित करते हैं।
१११४ ईसा पूर्व

१११४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १११४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
उडुपी राजगोपालाचार्य अनंतमूर्ति

जीवन परिचय

उनका जन्म शिमोगा जिले (मैसूर) के तिर्थहल्ली ताल्ल्ुका के मेलिगे में हुआ। उनकी शिक्षा दुर्वासापुरा के पारंपरिक संस्कृत पाठशाला में शुरु हुई। इसके बाद की शिक्षा तिर्थहल्ली और मैसूर में हुई। मैसूर विश्वविद्यालय से परास्नातक की उपाधि हासिल करने के बाद आगे के अध्ययन के लिए वे राष्ट्रमंडल छात्रवृत्ति लेकर इंगलैंड चले गए। उन्होंने १९६६ ई. में बर्मिंघम विश्वविद्यालय से "१९३० में राजनीति और साहित्य" शीर्षक शोधग्रंथ लिखकर शोध उपाधि हासिल की। उनका विवाह १९५६ ई. में ईस्तर अनन्तमूर्ति के साथ हुआ जिनसे उनकी मुलाकात १९५४ ई. में हुई थी। उनकी दो संताने हैं पुत्री अनुराधा और पुत्र शरत। वे 1980 के दशक में महात्मा गांधी विश्वविद्यालय तिरुवनंतपुरम (केरल) के कुलपति रहे। इसके बाद उन्होंने केंद्रीय विश्वविद्यालय गुलबर्गा के कुलपति के रूप में भी अपनी सेवाएं दी। २२ अगस्त २०१४ को ८१ वर्ष की अवस्था में उनका लंबी बीमारी के बाद बंगलौर में निधन हो गया।

विचारधारा

उनकी सोच समाजवादी और उदारवादी थी। उन्होंने आम लोगों को साहित्य में महत्व दिया। सामाजिक कूरितियों पर उन्होंने जमकर प्रहार किया।
पिया अलबेला

पिया अलबेला एक भारतीय टेलिवीज़न कार्यक्रम है। यह जी टीवी पर प्रसारित किया जाता है।
शैनन ल्यूसिड

शैनन ल्यूसिड एक अंतरिक्ष यात्री थी जिनका जन्म १४ जनवरी १९४३ को हुआ था, उन्होंने अंतरिक्ष में पांच बार उड़ान भरी और जिसमे उन्होंने १९९६ में एक बहुत लम्बा समय Mir अंतरिक्ष अड्डे पर बिताया था,और अमेरिका की सबसे लम्बे समय तक अंतरिक्ष में रहने वाली महिला का ख़िताब भी हासिल किया था।
शैनन ल्यूसिड का जन्म चाइना के शांघाई शेहर में हुआ था। उनके माता-पिता ऑस्कर और मायटल वेल्स बपतिस्मा धर्म के थे। उन्होंने १९६० में अपनी ग्रेजुएशन की पढ़ाई पूरी की और १९६३ में रसायन में आगे की पढ़ाई की और १९७० में उन्होंने मास्टर्स की डिग्री हासिल की जैव रसायन में और १९७३ में जैव रसायन में ही डॉक्टरेट की डिग्री हासिल की। ल्यूसिड को NASA में १९७८ में अंतरिक्ष यात्री सैन्य-दल के रूप में चुना गया। उस समय उन अन्य छह महिला अंतरिक्ष यात्रियों के साथ प्रथम श्रेणी में, ल्यूसिड केवल एक थी जो चयनित होने के समय माँ थी। उनकी पहली अंतरिक्ष उड़ान जून १९८५ में स्पेस शटल डिस्कवरी मिशन पर भरी गयी थी। ल्यूसिड अपने पांचवें अंतरिक्ष उड़ान के लिए अत्यधिक जानी जाती है, जब उन्होंने अंतरिक्ष में १८८ दिन बिताए, मीर से उन्होंने अंतरिक्ष शटल अटलांटिस पर यात्रा की और वहाँ से रहने के लिए इतने लंबे समय तक की उम्मीद नहीं थी लेकिन उनकी वापसी में दो बार देरी हुई थी जिस कारण उन्हें अधिक ६ सप्ताह तक रहना पड़ा। मिशन के दौरान उन्होंने कई जीवन विज्ञान और शारीरिक विज्ञान प्रयोग किए। उन्होंने सबसे लम्बी अवधि तक अंतरिक्ष में रहने का रिकॉर्ड बनाया था जो की १६ जून २००७ में सुनीता विल्लिंस द्वारा बदल दिया गया। 2002 से 2003 तक, ल्यूसीड ने नासा के मुख्य वैज्ञानिक के रूप में सेवा की।ल्यूसिड सीएड कॉप कॉम के रूप में सेवा की और सीएड कॉप कॉम के रूप में भी NASA में काम किया।

पुरस्कार और सम्मान

ल्यूसिड को दिसंबर 1 99 6 में कॉनैशनल स्पेस मेडल ऑफ ऑनर से सम्मानित किया गया। और २०१४ में उन्हें को संयुक्त राज्य अमेरिका के अंतरिक्ष यात्री हॉल ऑफ फ़ेम में शामिल किया गया था।
आधार कार्ड

आधार कार्ड भारत सरकार द्वारा भारत के नागरिकों को जारी किया जाने वाला पहचान पत्र है। इसमें 12 अंकों की एक विशिष्ट संख्या छपी होती है जिसे भारतीय विशिष्ट पहचान प्राधिकरण (भा.वि.प.प्रा.) जारी करता है। यह संख्या, भारत में कहीं भी, व्यक्ति की पहचान और पते का प्रमाण होगा। भारतीय डाक द्वारा प्राप्त और यू.आई.डी.ए.आई. की वेबसाइट से डाउनलोड किया गया ई-आधार दोनों ही समान रूप से मान्य हैं। कोई भी व्यक्ति आधार के लिए नामांकन करवा सकता है बशर्ते वह भारत का निवासी हो और यू.आई.डी.ए.आई. द्वारा निर्धारित सत्यापन प्रक्रिया को पूरा करता हो, चाहे उसकी उम्र और लिंग (जेण्डर) कुछ भी हो। प्रत्येक व्यक्ति केवल एक बार नामांकन करवा सकता है। नामांकन निःशुल्क है। आधार कार्ड एक पहचान पत्र मात्र है तथा यह नागरिकता का प्रमाणपत्र नहीं है।
आधार दुनिया की सबसे बड़ी बॉयोमीट्रिक आईडी प्रणाली है। विश्व बैंक के मुख्य अर्थशास्त्री पॉल रोमर ने आधार को "दुनिया में सबसे परिष्कृत आईडी कार्यक्रम" के रूप में वर्णित किया। निवास का सबूत माना जाता है और नागरिकता का सबूत नहीं है, आधार स्वयं भारत में निवास के लिए कोई अधिकार नहीं देता है। जून 2017 में गृह मंत्रालय ने स्पष्ट किया कि आधार नेपाल और भूटान यात्रा करने वाले भारतीयों के लिए वैध पहचान दस्तावेज नहीं है। तुलना के बावजूद, भारत की आधार परियोजना संयुक्त राज्य अमेरिका के सोशल सिक्योरिटी नंबर की तरह कुछ नहीं है क्योंकि इसमें अधिक उपयोग और कम सुरक्षा है।

अवलोकन

भारतीय विशिष्ट पहचान प्राधिकरण (यूआईडीएआई) आधार अधिनियम 2016 के प्रावधानों के बाद इलेक्ट्रॉनिक्स और सूचना प्रौद्योगिकी मंत्रालय के अधिकार क्षेत्र के तहत भारत सरकार द्वारा 12 जुलाई 2016 को स्थापित एक वैधानिक प्राधिकारी है।
यूआईडीएआई को भारत के सभी निवासियों को 12 अंकों की अनूठी पहचान (यूआईडी) संख्या (जिसे "आधार" कहा जाता है) असाइन करने के लिए अनिवार्य है। यूआईडी योजना के कार्यान्वयन में निवासियों को यूआईडी की पीढ़ी और असाइनमेंट शामिल है; साझेदार डेटाबेस के साथ यूआईडी को जोड़ने के लिए तंत्र और प्रक्रियाओं को परिभाषित करना; यूआईडी जीवन चक्र के सभी चरणों के संचालन और प्रबंधन; तंत्र को अद्यतन करने और विभिन्न सेवाओं के वितरण के लिए यूआईडी के उपयोग और प्रयोज्यता को परिभाषित करने के लिए नीतियों और प्रक्रियाओं को तैयार करना। यह संख्या निवासी की मूल जनसांख्यिकीय और बायोमेट्रिक जानकारी जैसे एक तस्वीर, दस फिंगरप्रिंट और दो आईरिस स्कैन से जुड़ी हुई है, जो केंद्रीकृत डेटाबेस में संग्रहीत हैं।
यूआईडीएआई की शुरुआत जनवरी 2009 में भारत सरकार द्वारा भारत के राजपत्र में अधिसूचना के माध्यम से योजना आयोग के तहत एक संलग्न कार्यालय के रूप में की गई थी। अधिसूचना के अनुसार, यूआईडीएआई को यूआईडी योजना को लागू करने और संचालित करने के लिए यूआईडी योजना को लागू करने के लिए योजनाओं और नीतियों को निर्धारित करने की जिम्मेदारी दी गई थी, और इसके आधार पर अद्यतन और रखरखाव के लिए जिम्मेदार होना था।
यूआईडीएआई डाटा सेंटर औद्योगिक मॉडल टाउनशिप (आईएमटी), मानेसर,  में स्थित है जिसका उद्घाटन हरियाणा के तत्कालीन मुख्यमंत्री भूपेंद्र सिंह हुड्डा ने 7 जनवरी 2013 को किया था। बेंगलुरु और मानेसर में आधार डेटा लगभग 7,000 सर्वरों में रखा जाता है।